**Escriptura de constitució de comunitat familiar d’associació a compres i millores del Camp de Tarragona** (art. 232-25 CCCat)

**Autor:** José Antonio García González (advocat)

Número ..................

**ESCRIPTURA DE CONSTITUCIÓ DE COMUNITAT FAMILIAR D’ASSOCIACIÓ A COMPRES I MILLORES**

............ (*lloc*), ...... de ........... de dos mil ....... .

+Legislación

• RD de 24 julio 1889. Año 1889. Código Civil

• art.1435

Davant meu, .........., notari/ària de l’Il·lustre Col·legi de Catalunya, amb residència a .......... .

**COMPAREIXEN**

D’una banda, el Sr./Sra. ..............., major d’edat, ............... (*estat civil*), de veïnatge civil català, de professió ..............., veí/ïna de ............... (*població*), amb domicili al carrer ................., número ................., i amb DNI número ................. .

I, de l’altra, el Sr./Sra. ..............., major d’edat, ............... (*estat civil*), de veïnatge civil català, de professió ..............., veí/ïna de ............... (*població*), amb domicili al carrer ................., número ................., i amb DNI número .................. .

(*Opcionalment, es poden associar als cònjuges els seus ascendents respectius. En aquest cas, cal que constin com a persones compareixents.*)

**Intervenen** en nom i dret propis,i tenen, al meu judici,<A[judici|seny]> la capacitat legal necessària per atorgar aquesta escriptura de capítols matrimonials, i a l’efecte,

**ATORGUEN**

**I**. Que la seva relació familiar s’ha de regir per l’associació a compres i millores amb caràcter recíproc, pròpia del Camp de Tarragona i altres comarques, que es troba regulada als articles 232-25 i següents de la Llei 25/2010, de 29 de juliol, del llibre segon del Codi civil de Catalunya, relatiu a la persona i la família (en endavant, CCCat). Les parts pacten aquest règim de forma que siguin comuns els béns que, durant el temps que estigui en vigor l’associació, qualsevol d’elles adquireixi a títol onerós o obtingui per la seva activitat professional, industrial o de treball, així com els augments de valor dels béns de qualsevol de les persones associades deguts a impenses útils, inversions en pagament de deutes, dots o llegítimes i a l’alliberament de càrregues i gravàmens.

**II.** Que l’associació a compres i millores suposa l’aparició d’un patrimoni comú juntament amb els patrimonis privatius de les persones atorgants, que en conserven la titularitat exclusiva.

D’ara endavant, les compres de qualsevol de les persones atorgants són comunes de les persones associades, de forma que la persona associada es converteix en cotitular dels béns adquirits o obtinguts per l’associant; en canvi, les millores atribueixen a les persones associades un dret de crèdit amb relació a l’increment de valor, que s’ha de satisfer quan l’associació es liquidi.

Els béns i els drets adquirits abans de l’atorgament d’aquesta escriptura queden exclosos de l’associació de compres i millores, i són de propietat exclusiva de les persones adquirents, de forma que la seva titularitat ve determinada, sense necessitat d’un altre requisit ni possibilitat de prova en contrari, pel que resulti de l’escriptura, de la pòlissa de contractació de valors, del document privat en defecte de públic, del compte corrent, dipòsit o llibreta d’estalvi o qualsevol altra operació o document bancari, i en definitiva, del contracte o document que, conforme a la legislació o a la pràctica usual, confereixi la titularitat.

**III**. Que, de conformitat amb l’article 232-26 del CCCat, l’administració de l’associació a compres i millores els correspon indistintament i solidàriament, com a cònjuges associats.

**IV**.Que la mort de qualsevol dels cònjuges associats dona lloc a l’extinció de l’associació a compres i millores, així com a la seva liquidació.

(*Incloeu aquesta disposició només si s’ha associat algun ascendent a algun dels cònjuges.*) La mort de l’associat/da Sr./Sra. ..............., que és pare/mare del Sr./Sra. ..............., no extingeix l’associació a compres i millores, si bé dona lloc a la liquidació dels guanys que corresponen a la persona difunta a favor dels seus hereus.

**V**.Que, en cas de liquidació, les millores atorguen al cònjuge associat o als seus hereus un dret de crèdit, que es pot satisfer en diners; mentre que les compres atribueixen al cònjuge associat o als seus hereus la cotitularitat dels béns, la quota dels quals es pot satisfer en el moment de la liquidació de l’associació adjudicant els mateixos béns dels quals és cotitular o altres béns de l’associació. Cal intentar evitar el fraccionament del patrimoni familiar i esmenar possibles situacions de manca de liquiditat.

Així ho diuen i atorguen.

**Reserves i advertiments legals**. Faig a les persones compareixents les reserves i els advertiments legals i fiscals, i en especial les adverteixo de les obligacions tributàries que incumbeixen les parts en els seus aspectes material, formal i sancionador.

**Advertiment lingüístic**. Jo, el notari/ària, he redactat aquest document en llengua catalana, de conformitat amb l’article 14 de la Llei 1/1998, de 7 de gener, de política lingüística.

**Protecció de dades de caràcter personal**. Identifico les persones compareixents pels seus documents d’identitat consignats abans, i em consten les seves circumstàncies personals segons el que resulta de les seves manifestacions. Així mateix, les persones compareixents queden informades del següent:

Les seves dades personals seran objecte de tractament en aquesta notaria. Les dades esmentades són necessàries per complir les obligacions legals de l’exercici de la funció pública notarial, conforme a la normativa prevista a la legislació notarial, de prevenció del blanqueig de capitals, tributària i, si escau, substantiva que sigui aplicable a l’acte o negoci jurídic documentat. La comunicació de les dades personals és un requisit legal, i les persones atorgants es troben obligades a facilitar-les. La conseqüència de no facilitar-les és que no seria possible autoritzar o intervenir aquest document públic. Les seves dades es conservaran amb caràcter confidencial.

Les finalitats del tractament de les dades són complir la normativa per autoritzar o intervenir aquest document, fer-ne el seguiment, emetre les factures corresponents i exercir les funcions pròpies de l’activitat notarial de compliment obligat. D’aquestes funcions es poden derivar decisions automatitzades, autoritzades per la llei i adoptades per les administracions públiques i les entitats cessionàries autoritzades per la llei, inclosa l’elaboració de perfils precisos per prevenir i investigar el blanqueig de capitals i el finançament del terrorisme per part de les autoritats competents.

El notari/ària ha de fer les cessions d’aquestes dades que siguin de compliment obligat a les administracions públiques, a les entitats i als subjectes que estipuli la llei i, si escau, al notari/ària que succeeixi o substitueixi l’actual en aquesta notaria. Les dades proporcionades s’han de conservar durant els anys necessaris per complir les obligacions legals del notari/ària o qui el substitueixi o succeeixi.

Les persones compareixents poden exercitar els seus drets d’accés, rectificació, supressió, limitació, portabilitat i oposició al tractament per correu postal davant la notaria autoritzant, situada al carrer ................., número ................., de ................. (*població* *i codi postal*). Així mateix, tenen el dret de presentar una reclamació davant d’una autoritat de control.

Les dades seran tractades i protegides segons la legislació notarial, la Llei orgànica 3/2018, de 5 de desembre, de protecció de dades personals i garantia dels drets digitals (o la llei que la substitueixi), i la seva normativa de desplegament, especialment el Reial decret 1720/2007, de 21 de desembre, i el Reglament (UE) 2016/679 del Parlament europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE.

**Atorgament i autorització**. Manifesto a les persones compareixents el seu dret a llegir aquesta escriptura, que no exerceixen. La llegeixo jo, l’aproven elles i la signen amb mi, el notari/ària, que dono fe de conèixer-les pels documents d’identificació consignats; que han prestat el consentiment lliurement; que l’atorgament s’adequa a la legalitat i a la voluntat degudament informada de les persones atorgants, i que les he informades de tota la resta del contingut d’aquest instrument, estès en ..... (*nombre*) fulls de paper segellat d’ús exclusiu per a documents notarials de la sèrie ....., números ..... i els ..... següents en ordre correlatiu, als quals s’afegeix el full següent amb número d’ordre immediatament següent a l’últim indicat, destinat a transcriure notes i/o diligències d’actuació. Jo, el notari/ària, en dono fe.

Segons la Llei 8/1989, de 13 d’abril, de taxes i preus públics, aquest document no té quantia aranzelària i es minuta pel concepte de drets fixos.

(*signatures*)

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94